Susanne Beyer

Susanne Beyer (født 24. juni 1961 i Suhl som Susanne Helm) er en tysk tidligere friidrettsutøver som konkurrerte i høydehopp for Øst-tyskland på 1980-tallet.

Beyer deltok i VM 1983 i Helsingfors hvor hun fikk syvendeplass etter et hopp på 1,88. I EM innendørs året etter, ble hun nummer to bak Stefka Kostadinova, etter å ha klart 1,94.

Under EM 1986 ble det fjerdeplass, etter et hopp på 1,90.

I innendørs-EM i 1987 ble det bronsemedalje, etter å ha klart 1,91. Samme år ble hun sølvvinner under VM innendørs, da hun passerte 2,02. Kostadinova satte i denne konkurransen en ny verdensrekord med 2,05. Beyer avsluttet  året med å bli bronsemedaljør i VM i Roma med ett hopp på 1,99.

Referanser

Eksterne lenker 
 

Tyske høydehoppere
Deltakere for Øst-Tyskland under VM i friidrett 1987
Fødsler i 1961